section_heading: Srednji vijek
paragraph_text: Slikanje na pločama postaje češće tijekom romaničkog razdoblja, pod jakim utjecajem bizantskih ikona. Pri kraju 13. st.a, srednjovjekovna umjetnost i gotičko slikarstvo postali su realističniji, s počecima zanimanja za prikazivanje zapremine i perspektive u Italiji s Cimabuem i potom njegovim učenikom Giottom. Od Giotta pa nadalje, tretiranje kompozicije od strane najboljih slikara također je postalo daleko slobodnije i inovativnije. Njih dvojica smatraju se prvim srednjovjekovnim majstorima slikarstva u zapadnoj kulturi. Cimabue je, u bizantskoj tradiciji, rabio realističniji i dramatičniji pristup svojoj umjetnosti. Njegov je učenik Giotto uzdigao te inovacije na višu razinu, što je udarilo temelje zapadne slikarske tradicije. Oba umjetnika bili su prvaci u kretnji prema naturalizmu.